cyanic-selkie/wikianc huggingface dataset:
Tiedemann Giese
1530. aastatel, kui piiskop Ferberi tervis hakkas halvenema, nähti just Gieses järgmist Ermlandi piiskoppi. Kuid selle vastu oli toonane Chełmno piiskop, tuntud diplomaat ja humanist Johannes Dantiscus, kes soovis Ermlandi endale. Et tal oli ka Poola kuninga Zygmunt I toetus, siis saigi Dantiscusest 1538. aastal järgmine Ermlandi piiskop, Giesele anti aga Dantiscuse vana ametikoht Chełmnos. Giese oli sellel ametikohal 11 aastat, mille jooksul oli tema kantsleriks ajaloolane Lucas David.
1540. aastatel tekkis Giesel tõsine tüli Gniezno peapiiskopiga. Nimelt kutsuti teda 1542., 1544. ja 1547. aastal Gnieznosse provintsiaalsinodile, kuid Giese keeldus sinna minemast, viidates sellele, et tema metropolidiks pole mitte Gniezno, vaid Riia peapiiskop. Gniezno peapiiskop sellega ei leppinud ning ähvardas Gieset 1547. aastal ekskommunikatsiooni ja 3000 ungari kuldna suuruse trahviga. Seepeale otsis Giese aga tuge nii Poola kuningalt, tema kantseleiametnikelt, paavstilt, Preisimaa hertsog Albrechtilt kui ka viimase vennalt, Riia peapiiskop Wilhelmilt. Nendest kõige ühemõttelisemalt asusid Gieset toetama Albrecht ja Wilhelm, kes ei soovinud Gniezno mõjuvõimu kasvu Preisimaal. Seetõttu koostati kaalukas argumentatsioon selle kasuks, et Chełmno peaks Riia peapiiskopkonda kuuluma ning Giese salajasel palvel saatis Wilhelm Ermlandi ja Chełmno piiskoppidele ka omapoolse manitsuse, kus nõudis neilt endale ustavaks jäämist ning ähvardas vastasel korral ekskommunikatsiooni ja 5000 ungari kuldna suuruse trahviga. Samaaegselt andis ka Poola kuningas mõista, et ta pole huvitatud Chełmno minekust Gniezno alla, mistõttu viimase peapiiskop pidi tagasi tõmbuma. Giese ei läinud sinodile, selle eest teda aga ka ei trahvitud.
1549. aastal, pärast Dantiscuse surma, sai Giesest viimaks Ermlandi piiskop. Sellel ametikohal jõudis ta olla aga vähem kui kaks aastat, sest ta suri juba 1550. aastal 70-aastaselt.
Giese oli pühendunud katoliiklane, kuid otsis samas dialoogi ka protestantidega, saavutamaks kirikureformi, mis võiks läänekristluse taas ühendada. Seetõttu suhtles ta aktiivselt Rotterdami Erasmuse ja hiljem Philipp Melanchthoniga. 1540. aastatel hakkasid mõned radikaalsemad katoliiklased selles nägema aga varjatud poolehoidu luterlusele ning pärast Giese surma süüdistati teda koguni ketserluses. Giese ametijärglane, diplomaat ja teoloog Stanislaus Hosius, kaitses siiski Gieset nende süüdistuste eest.
Lina tänav (Rakvere)
Lina tänav on tänav Rakvere linna loodeosas Moonaküla linnaosas.
Tänav saab alguse põhja-lõunasuunaliselt Kesk põigu tänavalt. Tänav suundub läände ja lõpeb Tähe tänava ristmikul. Tänava pikkus on 150 meetrit. Kaugus Rakvere keskväljakust – Turu platsist – on linnulennult ligikaudu 1,6 km.
Tänava ääres paiknevad ühepereelamud, mis on ehitatud 20. sajandi teises pooles.
Egon Egemann
Egon Egemann (sünninimi Egon Lackner; sündinud 3. aprillil 1963 Grazis) on Austria laulja.
1990. aasta Eurovisiooni lauluvõistlusel esindas ta Šveitsi lauluga "Musik klingt in die Welt hinaus", mis kogus 51 punkti ja saavutas 11. koha.
Aino Raudsepp
Aino Raudsepp (sündinud: Aino Esken, sündinud 17. märtsil 1910 Volossovo, Jamburgi maakond, Peterburi kubermang – ?) oli Eesti põllumajandusteadlane.
Elulugu
Lõpetas 1932 Leningradi Köögiviljanduse Instituudi agronoomina, täiendas end samas aspirantuuris 1938–41 ja 1945–47; põllumajanduskandidaat (1949, Leningradi Köögiviljanduse Instituut), väitekirjas käsitles baklažaani ja maguspipra kultuuri avamaal Leningradi oblastis. Oli 1947–53 Eesti Maaviljeluse ja Maaparanduse Teadusliku Uurimise Instituudi (EMMI) Polli filiaali köögiviljanduse labori nooremteadur, 1953–56 EMMI Kuusiku filiaali köögiviljanduse laboris, 1956–58 osakonnajuhataja. Aastast 1958 NSVL Loodetsooni Põllumajanduse Instituudis. Köögiviljanduse teadusuuringute rajaja sõjajärgses Eestis, paljude sortide, sh rahvaselektsioonisortide uurimise eestvedaja. Need uuringud kujunesid sel ajal köögiviljasortide rajoonimise ja seemnekasvatuse aluseks Eestis. Juhendanud ka köögiviljade agrotehnika uurimist. Üle 10 teadustrükise.
Fenâri Îsâ mošee
Fenâri Îsâ mošee (täisnimi türgi keeles on Molla Fenâri Îsâ Câmîi) on mošee Istanbulis, kunagine Bütsantsi Konstantinoopoli Lipsi klooster (kreeka keeles Μονὴ τοῦ Λιβός). Hoone on kokku ehitatud kloostri kahest õigeusu kirikust.
Kompleks asub Istanbuli Fatihi linnaosas.
Crooki maakond (Wyoming)
pisi|Asend Wyomingi osariigis pisi|[[Devils Tower]] Crooki maakond (Crook County) on maakond USA-s Wyomingi osariigis. Geograafilised koordinaadid on 44°59' N, 104°56' W.
Maakonna halduskeskus on Sundance.
Maakonna pindala on 7436 km², millest 31 km² moodustab veepindala.
Elanike arv oli 2010. aasta rahvaloenduse järgi 7083. Aastal 2000 oli elanike arv 5887.
Ajalugu
Crooki maakond moodustati 1875. aastal Albany ja Laramie' maakonna osadest. Maakond on saanud nime brigaadikindral George Crooki järgi.
Sandra Studer
Sandra Studer (sündinud 10. veebruaril 1969) on Šveitsi laulja.
Kim Seong-su
pisi| Kim Seong-su (김성수; 金性洙; 11. oktoober 1891 – 18. veebruar 1955) oli Lõuna-Korea ajakirjanik, kunstnik ja poliitik. Aastatel 1951–1952 oli ta Lõuna-Koreas asepresident.
Sandra Studer
1991. aasta Eurovisiooni lauluvõistlusel esindas ta Šveitsi lauluga "Canzone Per Te".
Tansaniit
pisi|Lihvimata ja lihvitud tansaniit Tansaniit on tsoisiidi violetne või safiirsinine erim, mida kasutatakse peamiselt vääriskivina.
Ajaloost
Tansaniit avastati 1967. aastal Tansaania kirdeosas riigi kõrguselt teise mäe |Meru jalamil oleva Arusha linna lähedal.
Esialgu nimetati seda siniseks tsoisiidiks. Ettevõte Tiffany & Co. laskis selle ümber nimetada, et rõhutada kivi haruldust, sest seda leidub peaaegu ainult Tansaanias, samuti selleks, et vältida nime valestihääldamist "sinise suitsiidina", mis mõjuks läbimüügile halvasti.
Omadused
Äsja kuumtöödeldud tansaniit on kahevärviline, sinipunane. Lihvimine toob esile ka sinise ja punase vahelised värvitoonid. Kuumtöötlemine toimub temperatuuril 550–700 °C. Tansaniidi kuumtöötlemine on nii üldiselt levinud, et kuumtöötlemata tansaniite peaaegu ei müüdagi, seetõttu ei ole ka mõtet rääkida sellest, kuidas see hinda mõjutab.
Kuumtöödelda ei saa defektidega ehk silmaga nähtavate pragude ja mullidega kive, sest kuumtöötlemise käigus arvatavasti selline kivi kas puruneb või vähemalt need defektid suurenevad veelgi. Kuid see pole kuigi sagedane olukord: üldjuhul tansaniit silmaga nähtavaid defekte ei sisalda. Defektseid tansaniite, nii kuumtöödelduid kui kuumtöötlemata, müüakse suure allahindlusega.
Muud
Esoteerikud arvavad, et tansaniit on parim viis leidmaks selgeltnägemise võimet.
Kaubaleht
Kaubaleht (lühend KL, inglise keeles Estonian Business Weekly) oli 1990–1997 ilmunud Eesti ajaleht. Ajalehte andis välja AS Media.
Ajalehte toimetasid Heikki Saller ja Urmas Glase.
Ajaleht ilmus aastal 1990 kolm korda aastas, aastatel 1991–1992 kuus korda aastas ja 1993–1997 üks kord nädalas.
Daniel Ona Ondo
Daniel Ona Ondo (sündinud 10. juulil 1945 Oyemis) on Gaboni poliitik, alates 27. jaanuarist 2014 Gaboni peaminister.
Daniel Ona Ondo on Gaboni Demokraatliku Partei liige.
Tal on doktorikraad majandusteaduses. Enne poliitikukarjääri oli ta muu hulgas Omar Bongo ülikooli rektor ja õppejõud.
Anu Raudsepp
Anu Raudsepp (sündinud 12. mail 1962 Tartus) on Eesti ajaloolane, filosoofiadoktor, Tartu Ülikooli ajaloo didaktika dotsent. Tema peamised uurimisvaldkonnad on Eesti haridus- ja kultuurilugu, õigeusu kiriku ajalugu ja ajaloo didaktika. '''
Ledina Çelo
pisi|Ledina Çelo (2012) Ledina Çelo (sündinud 9. veebruaril 1977 Tiranas) on Albaania laulja ja modell.
Maryam Heydarzādeh
pisi Maryam Heydarzādeh (pärsia keeles مریم حیدرزاده‎‎) (sündinud 20. novembril 1977 Teheranis) on Iraani luuletaja, laulukirjutaja ja laulja.
Tema teosed muusikas
Mõned Iraani lauljad on loonud tema luuletustest laule. Tema sõnu on lauludes kasutanud näiteks poplauljad Kamran ja Hooman oma debüütalbumil "20". Temal põhineb ka Benyamin Barani laul "Begoo Nemiri" ("Ütle, et sa ei lähe"), milles Heydarzādeh oma laulusõnu ise retsiteerib.‎‎
Korporatsioon Fraternitas Dorpatensis
Fraternitas Dorpatensis oli 1854–1933 tegutsenud Tartu baltisaksa üliõpilaskorporatsioon.
Ajalugu
Tartu Veterinaariakooli juures 5. aprillil 1854 asutatud Fraternitas Dorpatensis oli esimene väljaspool Tartu Ülikooli tegutsev korporatsioon Tartus. Korporatsioonina õnnestus registreeruda alles 1877. aasta jaanuaris. Et loomaarstikursuste läbimiseks ei olnud nõutud keskharidust, siis ei pidanud teised korporatsioonid Fraternitas Dorpatensise liikmeid endaga samaväärseteks, mis tekitas ka sagedasi konflikte. See muutus alles siis, kui Veterinaariinstituut muudeti 1919 üheks Tartu Ülikooli teaduskonnaks.
Saksakeelsete loomaarstitudengite vähesuse tõttu hakkas korporatsioon oma vastuvõtutingimusi vabamaks muutma. Näiteks 1922. aastast hakati vastu võtma tegevliikmete ja vilistlaste vendi ning poegi olenemata nende erialast. 1931. aastast lubati liikmeks astuda kõigil meestudengitel. Kui eestlastest liikmetel ei õnnestunud muuta korporatsiooni siseelu eestikeelseks, asutasid nad 1929. aastal korporatsioon Fraternitas Tartuensise. 9. veebruaril 1933. aastal lõpetati liikmete vähesuse tõttu korporatsioon Fraternitas Dorpatensise tegevus.
Mona Borzūī
Mona Borzūī (pärsia keeles مونا برزویی‎‎; sündinud 9. mail 1984) on Iraani luuletaja ja laulukirjutaja.
Ta on tuntud romantiliste laulusõnade, eriti lauljatele Ebi ja Shadmehr Aghili kirjutatute poolest.
Isiklikku
Ta on õppinud inglise keele tõlgiks. Luuletusi hakkas kirjutama 14-aastaselt.
Aer
pisi|350px|Moodsa sõudeaeru areng Aer (vananorra: åre) on veesõiduki (enamasti aerupaadi) liigutamiseks mõeldud abivahend.
Aerudega aerutatakse või sõutakse.
Aerud jagunevad ühe- ja kahelabalisteks. Enamasti kasutatakse paarisaere, kuid mõnedel veesõidukitel (süstad, kajakid, kanuud jt) ka üht aeru (millel võib olla aerulaba mõlemal pool otsas).
Viited
Remo (desporto)
Ülo Pihlak
Ülo Pihlak (20. august 1940 Türi – 14. august 2013) oli eesti majandusgeograaf.
Ta lõpetas 1958 Tallinna 2. Keskkooli, 1963 Tartu Riikliku Ülikooli geograafiaosakonna. Töötas aastast 1963 Riiklikus Projekteerimise Instituudis (RPI) "Eesti Projekt", oli 1967–1972 Tallinna Polütehnilise Instituudi majandusteaduskonnas vanemõpetajaks, 1972–1978 Eesti NSV TA Majanduse Instituudi nooremteadur, 1978–1981 Eesti NSV Ministrite Nõukogu Riiklikus Plaanikomitees perspektiivplaneerimise osakonnas peaspetsialistiks, 1981–1991 RPI "Eesti Projekt" teadussektori juhataja, aastast 1992 Tallinna Linnavalitsuse linnaarengu osakonna juhataja, 1997–2002 Statistikaameti rahvaloenduse teenistuse metodoloogia sektori peaspetsialistiks.
Ülo Pihlak suri 14. augustil 2013 ja ta maeti 24. augustil 2013 Metsakalmistule.
Isiklikku
Ta oli Oskar Pihlaku ja Irma Truupõllu poeg ning Ilmar Pihlaku vend.
Teadustöö
Uurimisvaldkond: Eesti linnade arenguprobleemid. Osalenud linnade üld- ja detailplaanide koostamisel, k.a "Tallinna arengukava aastateks 1994–1997". ENE ja EE kaasautor. Eesti Geograafia Seltsi liige. Mõnikümmend teadustrükist, arvukalt aimeartikleid; ilukirjanduslik-mälestuslik "Valitud teosed" (Tallinn, 2000).
Oyem
Oyem on linn Gaboni põhjaosas, Woleu-Ntemi provintsi halduskeskus.
Linn asub Ntemi jõe ääres umbes 900 meetri kõrgusel merepinnast. Linn asub umbes 400 km riigi pealinnast Libreville'ist kirdes.
Kesk põik
Kesk põik on tänav Rakvere linna loodeosas, Moonaküla linnaosas.
Oyem
Oyemis elas 1993. aastal 22 404 inimest ja 2008. aastal 38 079 inimest.
Kesk põik
Tänav saab alguse ida-läänesuunaliselt Põhja tänavalt. Suundudes lõuna suunas, lõpeb tänav Kesk tänava ristmikul. Tänava pikkus on 183 meetrit. Kaugus Rakvere keskväljakust – Turu platsist on linnulennul mõõdetuna ca 1,5 km.
Oyem
Oyem on piirkondlik transpordi- ja kaubanduskeskus. Linnas on muu hulgas haigla, katoliku ja protestantlik kirik, riiklik keskkool ja põllumajanduskool. Linnas on Oyemi lennujaam.
Kesk põik
Tänava ääres paiknevad põhiliselt katusekorrusega ühepereelamud, mis on ehitatud 20. sajandi teises pooles.
Oyem
pisi|tühi|Takso Oyemis
Ülo Puusepp
Elukäik
Ta õppis Loosi algkoolis, mida juhtis tema isa. 1944. aastal lõpetas Võrumaa Rahvahariduse Seltsi ühisgümnaasiumi. 1945. aastal astus Tartu Riikliku Ülikooli loomaarstiteaduskonda, kus omandas loomaarsti hariduse 1951. aastaks.
Töökäik
Töötas loomaarstina Otepääl Pühajärve Zoovetjaoskonnas. 1952. aastast oli Tartu oblasti põllumajandusvalitsuse veterinaarosakonna juhataja-peaveterinaararst, 1953. aastast Tartu rajooni peaveterinaararst. 1989. aastal valiti ta taasasutatud Eesti Loomaarstide Ühingu esimesse juhatusse.
Aleksander Rudolf Laane
pisi|Aleksander Rudolf Laane 1959 Aleksander Rudolf Laane (13. märts 1910 Triigi mõis, Avanduse vald, Virumaa – 13. jaanuar 1973 Põikva küla, Paide rajoon) oli eesti tõstja ja metsavend.
Elukäik
Aleksander Laane õppis Avinurme koolis. Tõstmist hakkas harrastama Esna spordiseltsis Kalju. Eestit esindas ta juba 1935. aastal võistlustel Lätis ja 1937. aastal Rootsis. Tuli aastatel 1934–1944 tõstmise keskkaalus viis korda Eesti meistriks.
Tulemuste poolest võinuks ta osaleda 1936. aasta Berliini olümpiamängudel, kuid seal jäi käimata rahanappuse tõttu. Ta oli esimene Eesti meister Järvamaal. Eesti Vabariigi lõpul 1940 oli ta Eesti kõigi aegade edetabelis oma kaalus kolmandal kohal. Isiklik rekord kolmevõistluses 325 kg (1937).
Enne Teist maailmasõda töötas politseis. Sõja ajal oli rindel politseipataljonis. Osales 1941–1944 Omakaitse tegevuses, varjas end 1945–1949 metsavennana. 1949. aastal ta arreteeriti, oli Karagandõ oblastis vangilaagris, vabanes 1958. aastal. Eestisse naastes elas ja töötas ta Põikva külas Järvamaal, seejuures mitu aastat ilma elamisloata. Tegutses ka tõstespordi kohtunikuna.
Isiklikku
Tema tütrepoeg René Laane on jõutõstja, treener ja endine Eesti kaitseväelane.
Mälestuse jäädvustamine
31. mail 2014 toimusid Albus esimesed Aleksander Rudolf Laane I mälestusvõistlused. Iga-aastasi võistlusi korraldab tõstja ja tõstesporditreener Ahti Uppin.
Nõukogude Liidu pass
Nõukogude Liidu pass oli Nõukogude Liidu kodanikele väljastatud isikutunnistus.
Eestis
Eesti kodanike käes olnud Nõukogude Liidu välis- ja sisepassid kaotasid kehtivuse. Teiste riikide kodanike ja kodakondsuseta isikute Eesti NSV sissekirjutusega NSV Liidu sisepassid kaotasid kehtivuse 15. mail 1997.
Nero järv (Bergamo)
Nero järv (itaalia keeles Lago Nero 'must järv') on veehoidla Põhja-Itaalias Lombardia maakonnas Bergamo provintsis Valgoglios.
Orobia Alpides Serio jõe orus 2014 meetri kõrgusel merepinnast asuva järve pindala on 16 hektarit, suurim sügavus 32 meetrit, valgala suurus 283 km².
Lisaks Nero järvele asuvad umbes 50 kilomeetri pikkuses Serio jõe orus veel järgmised veehoidlad:
pisi|tühi|Nero järv
Daisy Auvray
Daisy Auvray on Šveitsi laulja.
1992. aasta Eurovisiooni lauluvõistlusel esindas ta Šveitsi lauluga "Mister Music Man".
Kääbuslõgismadu
Kääbuslõgismadu (Sistrurus) on madudeperekond.
Klassifikatsioon
Kääbuslõgismao perekonda klassifitseeritakse Roomajate andmebaasis järgmised liigid :
Uuemas maoliste klassifikatsioonis ("Snakes of the World: A Catalogue of Living and Extinct Species", 2015) on perekonda liigitatud ka maoliik Sistrurus messasaugus Kirtland, 1838.
Mehhiko surnutepäev
pisi|352x352px|Traditsiooniline surnutepäeva altar Milpa Altas Mehhiko surnutepäev (hispaania keeles: Día de Muertos) on Mehhiko püha, mida peetakse terves Mehhikos, eriti kesk- ja lõunaosas. Seda püha peavad ka Mehhiko juurtega inimesed üle kogu maailma. Mitmepäevasel pühal saadakse pere ja sõpradega kokku, et toetada surnute hingelist teekonda. Seda tehakse neid mälestades ja nende eest palvetades. Mehhiko kultuuris nähakse surma kui inimelu loomulikku osa. See tähendab, et mehhiklased ei näe seda päeva kurvana, vaid kui pidupäevana, mil lahkunud ärkavad ja pidutsevad koos nendega. Mehhiko surnutepäev lisati 2008. aastal UNESCO vaimse kultuuripärandi nimekirja.
Ingliskeelsetes riikides viidatakse pühale mõnikord ka kui Día de los Muertos, see on originaalse nimetuse Día de Muertos back-translation (kui tõlketekst tõlgitakse tagasi originaalkeelde). Püha tähistatakse peamiselt Mehhikos, kus see on ka riigipüha. Enne Hispaania kolonisatsiooni 16. sajandil, tähistati püha suve alguses. Järk- järgult hakati püha seostama 31. oktoobri, 1. novembri ja 2. novembriga, et see läänekristliku hingedeajaga: halloweeni, pühakutepäeva ja hingedepäevaga kokku langeks. Surnutepäeva traditsioonide kohaselt ehitatakse privaatsed altarid ehk ofrendas, kasutades calaveras (eesti keeles: pealuud), Mehhikko saialilli (inglise keeles: aztec marigolds) ja lahkunute lemmikuid sööke ja jooke. Kõiki neid asju viiakse koos surnute esemetega haudadele kingitusteks.
Teadlased seovad tänapäeva Mehhiko püha päritolu sadade aastate eest elanud põlisrahva kommete ja jumalanna Mictecacihuatlile pühendatud asteekide festivaliga. Sellest on saanud riiklik sümbol ning selle kohta õpitakse ka Mehhiko koolides. Paljud pered tähistavad Rooma-Katoliku Kiriku traditsioonilist pühakutepäeva.
Algselt ei peetud surnutepäeva Mehhiko põhjaosas, kus seda ei tuntud kuni 20. sajandini, sest selle põliselanikel olid teistsugused traditsioonid. Põhjaosa elanikud ja kirik ei tunnistanud sellist püha, põhjusel, et see oli seotud paganlike elementide ja katoliikluse sidumisega. Nad tähistasid pühakutepäeva nagu teisedki kristlased. Mesoameeriklaste mõju oli sealses piirkonnas piiratud ja Lõuna-Mehhiko põliselanikke, kes seda püha tähistasid, elas seal vähe. Põhja-Mehhikos hakati seda püha pidama 21. sajandi alguses, kuna Mehhiko valitsus muutis selle 1960. aastate hariduspoliitikal põhinevaks rahvuspühaks.
Päiskivi
pisi|Päiskivi [[Karja kirikus Eestis]] pisi|Päiskivi [[Chełmno nad Nerem|Chełmno kirikus Poolas]] Päiskivi on võlvikiiru keskmest eenduv, harilikult ümmargune või nelinurkne ja sageli raiddekooriga kaunistatud kivi võlvi roideotste vahel. Esineb erandlikult ka ilma roieteta. Iseloomulik eriti gooti ehituskunstile.
Rikkalikult kujundatud päiskivid on Valjala, Kihelkonna ja Karja kirikus ning Tallinna Oleviste kiriku kooris.
The Baltic Observer
The Baltic Observer oli 1991–1996 Riias ilmunud ajaleht, mis sisaldas uudiseid Balti riikidest. Ajalehte andis välja Baltic News Ltd. Ajaleht ilmus 1 kord nädalas.
28. märtsil 1996 ühinesid The Baltic Observer ja The Baltic Independent ajaleheks The Baltic Times.
Homburg
Homburg on linn Saksamaal Saarimaa liidumaal, Saarpfalzi kreisi keskus. Asub Saari jõe lisajõe Bliesi ääres, Prantsusmaa piiri lähedal.
Homburg on Saarimaa suuruselt kolmas linn ning siin paikneb Saarimaa Ülikooli arstiteaduskond.
Annie Cotton
Annie Cotton (sündinud 13. juulil 1975) on Kanada laulja.
1993. aasta Eurovisiooni lauluvõistlusel esindas ta Šveitsi lauluga "Moi, Tout Simplement.
Kishō Yano
Kishō Yano (jaapani keeles 矢野 貴章 Yano Kishō; sündinud 5. aprillil 1984 Hamamatsus) on Jaapani jalgpallur, ründaja.
Koondisekarjäär
Jaapani jalgpallikoondises mängis ta aastatel 2007–2010 19 mängu ja lõi 2 väravat.
Omar Bongo ülikool
Omar Bongo ülikool (prantsuse keeles Université Omar-Bongo) on ülikool Gaboni pealinnas Libreville'is.
Ülikool asutati 1970. aastal Gaboni Rahvusülikooli (Université nationale du Gabon) nime all. 1978. aastal nimetati ülikool president Omar Bongo järgi.
Õppetöö toimub prantsuse keeles. Ülikoolis õpib umbes 12 000 üliõpilast.
Malachi Throne
pisi|Malachi Throne (1968) Malachi Throne (1. detsember 1928 – 13. märts 2013) oli USA näitleja.
Kuninga uued rõivad
pisi|"Alasti keiser". Edward von Lõngus (2015). [[Tartu, Kitsas tänav]] "Kuninga uued rõivad" (ka "Keisri uued rõivad", taani keeles "Kejserens nye klæder") on Hans Christian Anderseni kunstmuinasjutt, milles kaks kangrut lubavad kuningale teha uued rõivad, mis on nähtamatud nendele, kes on lollid või oma ametikoha jaoks kõlbmatud. Riided olevat nii kerged ja õhulised, et seljas neid ei tunnegi. Kuid kangrud on kelmid, kes üksnes näitlevad, justkui riietaksid kuningat. Mitte keegi, kes näeb paljast kuningat, ei julge seda tunnistada, kartes, et teda peetakse lolliks või ebakompetentseks, ning kõik kiidavad riiete maitsekust ja ilu. Seejärel läheb kuningas pidulikule ringkäigule mööda linna. Esialgu linnarahvas püüab teeselda, justkui kuningas oleks hiilgavalt riides, kuni üks laps, kes on liiga noor selleks, et olukorda mõista, hüüab valjusti: «Aga kuningas on ju alasti!» Seejärel hakkab linnarahvas varsti sedasama kordama. Kuningas kahtlustab, et on petta saanud ja linnarahvas räägib tõtt, kuid jätkab väärikalt oma ringkäiku.
Andersen sai muinasjutu jaoks inspiratsiooni Villena vürsti Juan Manueli (1282–1348) 1335 ilmunud raamatust "Libro de los ejemplos del conde Lucanor y de Patronio", mis sisaldab 50 lühijuttu, nimelt selle 7. jutust "Sellest, mis juhtus kuninga ja kolme petturiga". Juan Manueli jutus on olematud rõivad petturite jutu järgi nähtamatud väljaspool abielu sündinutele. Andersen ei lugenud seda juttu originaalis, vaid saksakeelses tõlkes. Andersen muutis jutu satiiriks silmakirjalikkuse ja õukondlaste pugemise pihta.
Esimest korda avaldas Andersen selle muinasjutu 7. aprillil 1837 kogumiku "Lastele vestetud muinasjutud" viimases, 3. köites koos "Väikese merineitsiga". Esimest kaht köidet ei võtnud kriitika hästi vastu, kolmanda köitega kriitikute suhtumine pöördus ja tagantjärele hakati ka kahes esimeses köites olevaid jutte heaks pidama.
Korporatsioon Fraternitas Academica Dorpatensis
Korporatsioon Fraternitas Academica Dorpatensis oli 1850. aastal Tartus asutatud baltisaksa üliõpilaskorporatsioon.
Ajalugu
Korporatsioon saadeti juba 1861. aasta veebruaris laiali. Üheks laialisaatmise põhjuseks on peetud korporatsiooni liikmeskonda, mis koosnes suures osas läti üliõpilastest, keda sakslastest korporandid ei tahtnud Chargiertenconvent 'i liikmetena näha.
Toiduainete steriliseerimine
Toiduainete steriliseerimine on toiduainete kuumtöötlemine temperatuuril 110–114 ºC eesmärgiga hävitada toiduainetes, valmistoidus või hoidistes mikroorganismid ja nende spoorid.
Toiduainet kuumutatakse 30 minutit kuni 2 tundi temperatuuril 105...140 °C, rõhul 1,0...1,5 atü õhukindlalt suletud katlas ehk autoklaavis. Sellist meetodit kasutatakse laialdaselt konservide valmistamisel. Steriliseeritud toiduaine toiteväärtus on alati väiksem võrreldes värskete toiduainetega. Hävivad ensüümid ja vitamiinid, muutub toidu maitse, väheneb valgurikka toidu bioväärtus. Steriliseeritud toiduained säilivad hermeetilises taaras aastaid.
Konserveeritud, pastoriseeritud või steriliseeritud toiduainetel on oht tekitada botulismi. Toidubotulism on toiduainete kantud botulism, mida põhjustab botulismi mürkainet sisaldava toidu söömine. Ohtlikud on toidud, mida hoitakse õhukindlalt, näiteks (peamiselt kodus valmistatud) lihakonservid, suitsuliha jms. Saastunud toiduained ei ole kuidagi iseäralikud, ainsaks väliseks tunnuseks on "kummis" konservikaaned.
Bregži
Bregži (vanasti ka Brežģi) on küla (mazciems) Lätis Valmiera piirkonna Vaidava vallas. Küla asub Riiast 103 kilomeetri kaugusel valla kaguosas.
Külas asub Toolimeistrite muuseum.
Bregži jääb Gauja rahvusparki.
Aastal 2000 oli külas 5 elanikku. Aastail 2009–2021 kuulus küla Kocēni piirkonda.
The Baltic Independent
The Baltic Independent oli 1990–1996 Tallinnas ilmunud ajaleht, mis sisaldas uudiseid Balti riikidest. Ajalehte andis välja AS The Baltic Independent. Ajaleht ilmus 1 kord nädalas. Ajalehe toimetaja oli Tarmu Tammerk. Ajalehe eelkäija oli ajaleht The Estonian Independent.
28. märtsil 1996 ühinesid The Baltic Independent ja The Baltic Observer ajaleheks The Baltic Times.
Kathy Leander
Kathy Leander (sündinud 24. mail 1963 Alles Jura kantonis) on Šveitsi laulja.
Enn Kunila kunstikollektsioon
pisi|[[Ants Laikmaa "Vaade Caprilt", 1911–1912, pastell, Enn Kunila kunstikollektsioon]] pisi|[[Konrad Mägi "Itaalia maastik, 1922–1923]] pisi|[[Nikolai Triik|Nikolai Triigi "Soome maastik", 1914]] Enn Kunila on Eesti ühe silmapaistvama erakollektsiooni looja ja omanik. Tema kunstikogu hõlmab eesti klassikalise maalikunsti olulisi autoreid, olles nii autorite kui ka tööde taseme poolest vabalt võrreldav sama perioodi käsitlevate Eesti kunstimuuseumide püsiekspositsioonidega.
Superstraat
Superstraat on domineeriva rahva keele elemendid madalama staatusega rahva keeles. Näiteks vallutajate keele mõju.
Enn Kunila kunstikollektsioon
Tema kunstikogu on eksponeeritud mitmel olulisel näitusel. Näiteks 2010. aastal Tallinna Kunstihoones, kus ligi 13 000 külastajaga näitus "Kölerist Subbini" lõi Kunstihoone kõigi aegade publikurekordi, ja sama aasta sügisel Helsingi Taidehallis näitusel "Viron värit", mis oli põhjalikem Eesti klassikalise maalikunsti ülevaatenäitus välismaal. 2015. aastal toimus Enn Kunila kunstikollektsiooni näitus Roomas Vittoriano muuseumikompleksis ja kandis pealkirja "I colori del Nord" ("Põhjala värvid").
Enn Kunila on oma kunstikogu tutvustava raamatu „Eesti klassikaline maalikunst Enn Kunila kollektsioonis“ pöördumises kirjutanud: Enn Kunila leiab, et konkreetne maal võib kuuluda küll talle, kuid kunstiväärtus selles kuulub meie kultuuri juurde ja kohustab teda oma kollektsioonist näitusi korraldama ning raamatuid välja andma.
Kunila kollektsioonis on esindatud Johann Köler, Amandus Adamson, Paul Raud, Ants Laikmaa, Konrad Mägi, Nikolai Triik, August Jansen, Roman Nyman, Johannes Greenberg, Paul Burman, Ado Vabbe, Aleksander Vardi, Adamson-Eric, Johannes Võerahansu, Richard Uutmaa, Eerik Haamer, Lepo Mikko, Endel Kõks, Elmar Kits, Evald Okas, Henn Roode, Olev Subbi, Tiit Pääsuke ja paljud teised kunstnikud. Kokku on kollektsioonis töid enam kui 60 meistrilt. Enn Kunila peamiseks nõuandjaks kunsti alal on olnud tema hea sõber maalikunstnik Olev Subbi.
Kunstiteadlane Eero Epner on kirjutanud raamatus „Viron värit – 150 vuotta virolaista maalaustaidetta Enn Kunilan kokoelmasta“ :
Kunstinäitused
Näituse ajaks käivitas Kunila ka haridusprogrammi, pakkudes tasuta ekskursioone kunstiteadlaste juhtimisel. Kunila kinkis kõikidele Eesti kooliraamatukogudele näituse saateks välja antud mahuka kunstiraamatu "Eesti klassikaline maalikunst Enn Kunila kollektsioonis".
Helsingi Taidehalli näitusel eksponeeriti 111 maali 44 autorilt.
2015. aasta 7. märtsil möödus 85 aastat maalikunstnik Olev Subbi sünnist. Kunstniku sünniaastapäeva tähistati kahe näitusega:
Lisaks on Enn Kunila kunstikogu töid eksponeeritud Eesti kunsti esindusnäitusel Pariisis 2001. aastal, Eesti Kunstimuuseumi näitustel "Grand Tour. Eesti kunstnikud Itaalias" 2008.–2009. aastal, "Neoimpressionismi jälgedes. Mägi ja Finch" 2010. aastal, "Igavesti naiselik. Johannes Greenbergi ja Ferdi Sannamehe looming" 2011. aastal, "Aedade järelelu" 2013. aastal, "Lepo Mikko" näitusel 2013.–2014. aastal, "Natuuri rikkus. Eluläheduse idee ja Düsseldorfi koolkond" 2015. aastal, "Ants Laikmaa. Vigala ja Capri" 2015.–2016. aastal, Konrad Mägi isikunäitusel Roomas Galleria Nazionale d'Arte Moderna's 2017.–2018. aastal, Konrad Mägi isikunäitusel Kumu kunstimuuseumis 2018.–2019. aastal, Konrad Mägi isikunäitusel Torinos Musei Realis 2019.–2020. aastal ja mitmetel teistel näitustel.
Poeg
Poeg on poiss või mees oma ema ja isa suhtes.
Ajaloos on paljudes ühiskondades (mõnes tänapäevalgi) poegi rohkem väärtustatud kui tütreid, sest nad on füüsiliselt tugevamad. Patrilineaarses ehk meesliini pidi pärandiõigusega ühiskondades on vanemate vara pärimisel poegadel eesõigus. Tihti on kõige suuremad õigused vanimal pojal.
Hiinas on poegade eelistamine kombinatsioonis ühe lapse poliitikaga ametlikus sünnistatistikas tulemuseks andnud meessoost järglaste märkimisväärse ülekaalu naissoost järglaste suhtes.
Suhhoi Su-25
Su-25 (vene keeles Су-25, NATO koodnimega Frogfoot) on Nõukogude Liidus valmistatud ühekohaline ründelennuk mille põhieesmärk on maavägede otsene toetamine lahinguväljal sihtmärgi otsese nähtavuse puhul ja määratud maapealsete koordinaatide hävitamine ka halva nähtavuse puhul.
Toodeti ka modifikatsioone, kahekohalist õppelennukit Su-25UB, pukseerimislennukit Su-25BM ja eksportmudelit Su-25K. Nende baasil on loodud eri riikides ja erineva või uuendatud varustusega mudeleid, mis kannavad muude tähekombinatsioonidega nimesid.
Projekteerimine algas 1960. aastate keskel ja 1968. aastaks oli koostatud põhiliste nõudmiste nimekiri. Lennuk pidi olema piisavalt hästi soomustatud kuulide ja kildude vastu, olema vähenõudlik maandumisraja katte suhtes, võimaldama võimalikult kiiresti valmistuma õhku tõusmiseks ja olema lihtne juhtida. Suhhoi projekteerimisbüroo võitis oma projektiga Jakovlevi, Iljušini ja Mikojani esindajaid ja oli veebruaris 1975 sooritanud esimese lennu T-8 nimelise prototüübiga ja märtsis 1981 oli NSV Liidu õhuvägi võtnud Su-25 kasutusse. 1980. aasta aprillist juunini olid kaks Su-25 lennukit teinud 100 väljalendu Afganistanis, nendest 44 lahingulendu.
Su-25 on võimalik relvastada vajaduspõhiselt õhk-maa tüüpi ja õhk-õhk tüüpi rakettide raketiheitja laskeseadmesüsteemi ja kahe 30 mm AO-17A relvasüsteemiga, millel laskemoonakomplekt 250 või muu lahingkomplekti lahingumoonaga tiivaaluse pülooniga raketigondlis.
Duilio
Lorenzo di Ciccio (esinejanimega Duilio; sündinud 23. veebruaril 1973) on Šveitsi laulja.
1994. aasta Eurovisiooni lauluvõistlusel esindas ta Šveitsi lauluga "Sto Pregando".
Lindora laat
pisi|Lindora laat 2010. aastal pisi|Lindora laat Lindora laat on Võru maakonnas Võru vallas Lindora külas igal aastal simunapäeval (28. oktoobril) peetav laat.
Laadaplats asub Võrumaa ja Setumaa piiril, kohalike tähtsamate teede ristil. Ehkki pole täpselt teada, millal esimene Lindora laat oli, pärinevad esimesed kirjalikud teated 1893. aastast. Tollal peeti laata Lindora kõrtsi juures.
Lindora laat on olnud maarahva jaoks tähtis kauplemis- ja kohtumispaik. Kui varasemal ajal sai Lindoral kokku peamiselt lähiümbruse rahvas, siis praegusel ajal tullakse sinna ka mujalt Eestist ning uudistajaid on välismaaltki. Lindora laata teatakse kui lambalaata, sest varasemal ajal kaubeldi seal põhiliselt koduloomadega, eelkõige lammastega. Hiljem hakati müüma ka käsitöötooteid, aedvilju ning muud majapidamisest ülejäänud kraami. Lisaks kauplemisele on laat paigaks, kus kohtutakse sugulaste ning tuttavatega, vahetatakse uudiseid ning klaaritakse ka pooleliolevaid asju. Lindora laada omapäraks on siiani, et kauplemine algab varavalges ning lõunaks on suurem ost-müük juba läbi.
Vallakaja
Vallakaja on aastast 1998 ilmuv Tartu maakonna Laeva valla ajaleht. Ajalehte annab välja Laeva Vallavalitsus. Ajaleht ilmub 5–8 korda aastas. Ajaleht on loetav ka internetis.
August Konstantin Schultz
August Konstantin Schultz (26. august/7. september 1805 Kullamaa – 14. juuni/26. juuni 1848 Kullamaa) oli Eesti vaimulik.
Ta õppis Tallinna toomkoolis ja aastatel 1827–1830 Tartu Ülikooli usuteaduskonnas. Ta oli seejärel Eestimaal koduõpetaja ja Smolnõi aadlineidude Maria instituudi saksa keele ja kirjanduse õpetaja. Ordineeriti 12. novembril/24. novembril 1844 õpetajaks.
Ta oli aastatel 1844–1848 Kullamaa Püha Johannese koguduse õpetaja. Ta asutas 6. mail/18. mail 1845 Kullamaale abipiibliseltsi.
Isiklikku
Tema isa Carl Gustav Schultz oli Kullamaa Püha Johannese koguduse õpetaja, vanaisa Carl Gustav Schultz ja vanavanaisa Georg Friedrich Schultz olid Lääne-Nigula Püha Nikolause koguduse õpetajad. Teine vanaisa Anton Friedrich Bornwasser oli Vigala ja Rõuge Maarja koguduse õpetaja.
Gavrõšivka
Gavrõšivka on mitme asula nimi.
Ameerika Ühendriikide siseminister
Ameerika Ühendriikide siseminister (inglise keeles Secretary of the Interior) on Ameerika Ühendriikide siseminister. Ta on valitsuskabineti liige ja juhib siseministeeriumit.
Alates 16. märtsist on siseminister Deb Haaland, kes on esimene põlisameeriklasest naine selles ametis.
Barbara Berta
Barbara Berta (sündinud 29. detsembril 1963) on Šveitsi laulja.
Külalisesineja
Meelelahutusäris on külalisesineja kõrvalise esitaja osalemine (nagu näiteks muusik või näitleja) sündmustel nagu muusikaalbumi salvestamine, kontsert, etendus, kui esineja ei kuulu tavapärasesse koosseisu bändis või teatritrupis. Muusikas nimetatakse sellist välist esitajat sageli külalisartistiks. Taideetenduses on levinud ka terminid külalisroll või külalistaar, viimane sõna märgib spetsiifiliselt, et tegemist on kuulsusega. Viimast nimetatakse tihti ka kui eriline külalistäht või eriline muusikaline külalistäht mõnede teletootmisettevõtete poolt. Popmuusikas kirjeldatakse külaliste esinemisi sageli sõnadega featuring, with (koos) või and (ja). See on lühendatud krediitloendites kui feat., ft., f/ või f.. Telesarjas on külalistäht näitleja, kes ilmub ühes või mõnes episoodis (mõnikord kogu loo vältel). Raadio- ja telesaadete puhul on külalistäheks külaline, kes on kuulsus.
Barbara Berta
1997. aasta Eurovisiooni lauluvõistlusel esindas ta Šveitsi lauluga "Dentro di me".
Erik Anari
Erik Anari (aastani 1936 Erik Adamson; 17. märts 1916 Goretski eesti asundus, Samaara kubermang, Venemaa – 2. november 1994 Rootsi) oli eesti loomaarst.
Elulugu
Erik Anari sündis Samaara Eesti asunduses eesti kooliõpetaja perekonnas. Eesti Vabariigi iseseisvumise järel sai ta isa kooliõpetaja koha Tartu lähedal ja pere kolis Eestisse. 1935. aastal lõpetas Hugo Treffneri Gümnaasiumi ja suundus sealt edasi kaitseväeteenistusse ratsarügemendis. Läbis sõjakooli aspirandikursused ja sai reservohvitseriks. Õppis Tartu Ülikoolis loomaarstiks ja lõpetas ülikooli 1942. aastal.
1944. aastal emigreerus Rootsi ja töötas seal loomaarstina kuni pensionile jäämiseni 1981. aastal.
Ta oli emigratsioonis üks Eesti Veterinaararstide Ühingu Rootsis asutajaid ja eestvedajaid.
Ta oli Üliõpilaste Seltsi Raimla liige.
Türi Rahvaleht
Türi Rahvaleht on aastast 1989 ilmuv Türi valla ajaleht. Ajalehte annab välja Türi Arengu Sihtasutus. Ajalehe tegevtoimetaja on Teet Reier. Aastast 2010 ilmub ajaleht 1 kord kuus. 1995–2009 ilmus ajaleht 1 kord nädalas.
Tarzan of the Apes
pisi|1914. aasta väljaande kaanepilt "Tarzan of the Apes" on Edgar Rice Burroughsi romaan, esimene Tarzani lugude sarjas.
See avaldati esmalt ajakirjas All-Story Magazine 1912. aasta oktoobris ning raamatuna 1914. aastal.
Eesti keeles ilmus romaan 1923. aastal Linda Luiga tõlkes pealkirjaga "Ahwide kaswandik" ja 1991. aastal Ralf Tomingu tõlkes pealkirjaga "Tarzan".
Romaani põhjal on tehtud palju filme, sealhulgas Disney animafilm "Tarzan".
Stalini ausammas Tallinnas
Stalini ausammas Tallinnas oli Stalini monument Tallinnas Balti jaama peahoone vastas Toompargis.
Ausammas avati 20. juulil 1950. See eemaldati 1961. aastal.
Skulptuuri autor oli Nikolai Tomski ning monumendi arhitektid Peeter Tarvas ja August Volberg.
Teisaldatud kuju oli hoiul Teede- ja Remondivalitsuse laoplatsil ning läks Ajaloomuuseumi valdusse 1990. aastal, kui korraldati näitust "Stalinism ja Eesti". Praegu on kuju eksponeeritud Ajaloomuuseumi Maarjamäe punamonumentide pargis.
Gaston Leroux
pisi|"Kollase toa saladus" prantsuse keeles, esimene peatükk Gaston Louis Alfred Leroux (6. mai 1868 – 15. aprill 1927) oli prantsuse ajakirjanik ja kriminaalromaanide autor.
1909–1910 ilmunud romaani "Ooperikummitus" ainetel on valminud palju filme ja lavastusi, millest tuntuim on Andrew Lloyd Webberi muusikal "Ooperifantoom" (1986).
Elulugu
Gaston Leroux sündis Pariisis rikka kaupmehe pojana. Gaston kasvas Normandias. Kõrghariduse omandas noormees Pariisis õigusteaduse alal, lõpetades 1889. Ta sai päranduseks miljoneid franke ja elas metsikut elu, kuni raha otsa sai. See juhtus juba järgmisel aastal.
1890–1893 tegutses ta advokaadina, seejärel ajalehtede L'Écho de Paris ja Le Matin reporteri, teatrikriitiku ja väliskorrespondendina. Sajandivahetuseks sai temast Prantsusmaa üks juhtivaid kohtukroonikuid. 1905 oli ta Venemaal ja kajastas Venemaa 1905. aasta revolutsiooni.
1907 lõpetas Leroux töö ajakirjanikuna ja hakkas kirjanikuks. Juba järgmisel aastal ilmus "Kollase toa saladus", kus tegutseb Joseph Rouletabille.
1909 asutas Leroux oma filmikompanii Société des Cinéromans (Kinoromaanide Ühing), et avaldada korraga nii romaane kui ka nende põhjal tehtud filme. Ta töötas seal produtsendi ja stsenaristina. 1918 mängis ta ka ise peaosa filmis "Fantoom". Ühes filmis mängis ka tema 13-aastane tütar Madeleine. Filmikompanii lõpetas tegevuse 1922, kui selle neelas alla ettevõte Pathé, mis toodab filme tänapäevani.
Leroux' romaane, eriti "Kollase toa saladust", kiitsid sürrealistid. Kirjanikumeisterlikkuse näiteks tegevustiku ülesehitamise kohta on seda pidanud teiste hulgas Sergei Eisenstein ja Jorge Luis Borges. Seda romaani on korduvalt ekraniseeritud, esimest korda 1919 ja seni viimast korda 2003.
Gaston Leroux suri 58-aastaselt tsüstiiti.
Gunvor Guggisberg
Gunvor Guggisberg (sündinud 23. augustil 1974 Bernis) on Šveitsi laulja.
1998. aasta Eurovisiooni lauluvõistlusel esindas ta Šveitsi lauluga "Lass ihn". Laul ei pälvinud punkte üheltki riigilt ning lõpetas võistluse nullskooriga.
Maie Pihlamägi
Maie Pihlamägi (sündinud 13. märtsil 1950 Tallinnas) on eesti ajaloolane.
Elulugu
Maie Pihlamägi on töölise tütar.
Lõpetas 1968 Tallinna 42. Keskkooli ja 1975 Tartu Riiklik Ülikool ajalooteaduskonna. Ajalookandidaat (1986, Eesti NSV TA Ajaloo Instituut (AI), väitekiri "Eesti tööstustööliste sotsiaal-majanduslik olukord 20. sajandil algul (1900 – veebr 1917)".
Oli 1975–1978 Tallinna Keskarhiivi osakonnajuhataja, 1978–1981 Ajaloo Instituudi laborant, 1981–1988 nooremteadur, 1988–1990 teadur, 1991 vanemteadur, 1991–1992 Eesti moodsa ajaloo osakonna juhataja, vanemteadur, 1992–2005 teadussekretär, vanemteadur, 2005– Tallinna Ülikooli Eesti TA Ajaloo Instituudi (TLÜ AI) teadussekretär, vanemteadur.
Daiki Iwamasa
Daiki Iwamasa (jaapani keeles 岩政 大樹 Iwamasa Daiki; sündinud 30. jaanuaril 1982 Suo-Oshimas) on Jaapani jalgpallur, kaitsja.
Vaade Elbe orule
„Vaade Elbe orule“ on saksa kunstniku Caspar David Friedrichi (1774–1840) teos.
Maie Pihlamägi
Teadustöö
Uurimisvaldkond: Eesti 19. ja 20. sajandi majandus- ja sotsiaalajalugu. Eesti entsüklopeedia ja "XX sajandi kroonika I" kaasautor. Acta Historica Tallinnensia toimetuskolleegiumi esimees (1997–2005), peatoimetaja (2006–).
Daiki Iwamasa
Ta sündis aastal 1982 Suo-Oshimas (asub Yamaguchi prefektuuris).
Maie Pihlamägi
Teoseid
Üle 30 teadustrükise.
Johannes Raudsepp
Johannes Raudsepp (3. oktoober 1920 Kuigatsi vald, Valgamaa – 28. jaanuar 2009) oli eesti keemik.
Elulugu
Johannes Raudsepp oli raudteelase poeg.
Lõpetas 1943 Tartu Tehnikumi, 1948 Tartu Töölisnoorte Keskkooli ja 1957 TRÜ keemiaosakonna. Oli 1945–1955 TRÜ anorgaanilise keemia kateedri laborant, 1955–1957 vanemlaborant, 1957–1984 vanemõpetaja, 1985–1992 preparaator ja raadioelektroonik, 1993–1999 TÜ füüsikalise keemia instituudi vaneminsener.
Teadustöö
Uurimisvaldkonnad: aparaadiehitus, protsessid vesinik-hapnikelemendis ja elektrokeemilises gaasianalüsaatoris. Lugenud kolloidkeemia, füüsikalise keemia, tööstuskontrolli meetodite jt kursusi. 28 teadustrükist, 7 autoritunnistust, õpikuid jm õppevahendeid.
Eveenid
Eveenid (vana nimetus lamuudid) on tunguusi-mandžu rahvas Venemaal Kirde-Siberis.
2010. aasta rahvaloenduse andmetel elas Venemaal 22 383 eveeni. Neist elas Sahha Vabariigis 15 071, Magadani oblastis 2635, Kamtšatka oblastis 1872, Tšuktši autonoomses ringkonnas 1392 ja Habarovski krais 1128.
Ukrainas elas 2001. aasta rahvaloenduse andmetel 104 eveeni.
Antropoloogiliselt kuuluvad eveenid mongoliidse rassi baikali ehk paleosiberi rühma. Võrreldes evenkidega on nad lühemat kasvu ja heledama nahaga.
Eveeni keel kuulub tunguusi-mandžu keelte põhjarühma. Tänapäeval ei räägi ligikaudu 3/4 eveene enam eveeni keelt, vaid on üle läinud vene või jakuudi keelele. 2011. aasta rahvaloenduse andmetel valdas Venemaal eveeni keelt ainult 5656 inimest.
Tõenäoliselt on eveenid kujunenud tunguusi ja jukagiiri hõimude segunemise tulemusel aastasadade jooksul. Varasemal ajal olid eveenid rändleva eluviisiga põhjapõdrakasvatajad ja kütid, rannikualadel ka kalurid ja mereloomakütid. 20. sajandil on eveenid suures osas omaks võtnud paikse eluviisi.
Eveenid on evenkide lähedane sugulasrahvas, kuid nad on siiski eri rahvad.
Tosa
Tosa on Jaapanist pärinev koeratõug.
Eesti Kennelliidu avaldatud standardis on kirjas: "Tosale tüüpilisteks iseloomuomadusteks peetakse tema vastupidavust ja võitlusinstinkti, mis on omased molossidele ja esinevad tosal tema aretuses kasutatud tõugude mõjutusena."
Kaust (tarkvara)
pisi|Kausta ikoon Kaust on arvutiteaduses andmete kogum, mis sisaldab viiteid teistele kogumikele (kaustadele) ja toimikutele (failidele). Kaustad moodustavad hierarhilise süsteemi.
Kaust on nimetatud analoogina füüsilistele kaantele, mis pabereid hoiavad (kaust). Tavaliselt esitatakse graafilises kasutajaliideses kaustu ikooniga, mis kujutab paberikausta.
Torey Krug
Torey Krug (sündinud 12. aprillil 1991 Royal Oakis, Michigani osariigis) on USA jäähokimängija, kes mängib kaitsjana NHL-i klubis St. Louis Blues.
Aastatel 2009–2012 mängis ta jäähokit Michigan State University meeskonnas. Hooajal 2011–12 valiti Krug ülikoolide liiga parimaks mängijaks.
Pärast üheksat hooaega Boston Bruinsis siirdus ta 2020. aasta oktoobris St. Louis Bluesi, kellega sõlmis seitsmeaastase lepingu.
2015. aasta maailmameistrivõistlustel võitis ta USA jäähokikoondise koosseisus pronksmedali.
Émile Waldteufel
pisi|Émile Waldteufel Émile Waldteufel (9. detsember 1837 Strasbourg – 12. aprill 1915 Pariis) oli Prantsusmaa helilooja.
Ta sai tuntuks paljude valsside autorina. Neist tuntuim on 1882. aastal kirjutatud "Uisutajad" ("Les Patineurs").
Waldteufel sündis Strasbourgis musikaalses juudi peres. Aastatel 1853–1857 õppis ta Pariisi Konservatooriumis klaverit. Ta sai Napoleon III õukonnapianistiks. 1874 esines ta kontserdil, kus kuulajate seas oli Walesi prints, hilisem kuningas Edward VII, kes oli tema esinemisest vaimustuses ning lubas tema muusikat Suurbritannias tutvustada. Tema muusikat mängiti Buckinghami palees ja see sai tuntuks kogu maailmas.
Ta on maetud Pariisi Père-Lachaise'i kalmistule.
Siófok
Siófok on linn Ungaris Somogyi komitaadis, Siófoki kreisi halduskeskus. Asub Balatoni lõunakaldal. Linna nimetatakse tihti ka Balatoni pealinnaks või ka Ungari suvepealinnaks.
Siófok on Pärnu sõpruslinn.
Seal on sündinud helilooja Imre Kálmán.
Linnas tegutseb jalgpalliklubi BFC Siófok.
4.–8. septembril 2012 toimus seal Soome-ugri rahvaste 6. maailmakongress.
Sibulaõli
Sibulaõli (Allium cepa õli, CAS-number: 8002-72-0 (v.a sibulast toidu valmistamiseks tehtud maitseõlid, näiteks oliiviõli baasil) on sibulatoodangu kõrvalsaadus, mida toodetakse sibula sibulatest mitmel meetodil, näiteks veeaurudestillatsioonil, saagis varieerub 0,02% ringis, aastane sibulaõlitarve oli 2001. aasta andmetel 59,333,33 naela.
Sibula õli toimed
Hariliku sibula eeterlikul õlil on seenevastane toime.
Hariliku sibula õlil on antioksüdantsed toimed. Õli toimeid uuriti nikotiini saanud rottide maksas, kopsudes ja südames ning võrreldi neid E-vitamiini (alfatokoferool) toimetega. Katserottidele süstiti 21 katsepäeva jooksul samaaegselt nikotiini (0,6 mg/kg kehakaalu kohta),sibulaõli (100 mg/kg kehakaalu kohta) või E-vitamiini (100 mg/kg kehakaalu kohta). Nikotiini ja sibulaõli saanud katserottidel suurenes vastupanu rasvade peroksüdatsioonile, sama täheldati ka E-vitamiini saanud rottidel. Nikotiini saanud rottidel alanes katalaasi ja superoksiidi dismutaasi aktiivsus. Sibulaõli või E-vitamiinipreparaate saanud rottide antioksüdantide kontsentratsioon suurenes kõikides uuritud elundites, eriti suurenes glutatiooni, E-vitamiini ja retinooli sisaldus aga E+nikotiini saanud rottidel. Tulemused näitavad, et võrreldes E-vitamiiga on sibulaõli tõhus antioksüdant nikotiini poolt esile kutsutud oksüdatiivsete kahjustuste korral.
MTO droogi päevane annus, kui teisiti pole määratud, on 50 g toorest sibulat või 20 g kuivatatud droogi.
Piero Esteriore
Piero Esteriore (sündinud 23. septembril 1977) on Šveitsi laulja.
2004. aasta Eurovisiooni lauluvõistlusel esindas ta Šveitsi lauluga "Celebrate".
Kükita vanausuliste palvemaja
pisi| pisi| Kükita vanausuliste palvemaja on vanausuliste palvemaja Kasepää vallas Kükital.
Mõningatel andmetel ehitasid palvemaja 1740. aastal sinna põgenenud Novgorodi kaupmees Nikita ja üks Moskva bojaaridest Morozovitest. Kükita vana palvemaja hävis Teises maailmasõjas.
1949. aastal valmis kohalike abiga praegune palvemaja. Palvemaja on ehitatud puust. 1990. aastate keskel pandi majale tellistest kiht ümber.
Jane Bogaert
pisi|Jane Bogaert Jane Bogaert (sündinud 5. augustil 1967 Solothurnis) on Šveitsi laulja, tantsija, helilooja ja modell.
2000. aasta Eurovisiooni lauluvõistlusel esindas ta Šveitsi lauluga "La Vita Cos'e".
Oleksi Otserklevõtš
Oleksi Otserklevõtš (sündinud 28. septembril 1980 Bolgradis) on Ukraina sõjaväelane, auastmelt alampolkovnik. Alates 29. maist 2019 on ta Ukraina Riigikaitse Osakonna juht.
Juliana Pasha
pisi|Juliana Pasha (2010) Juliana Pasha (sündinud 20. mail 1980 Tiranas) on Albaania laulja.
Ta esindas Albaaniat 2010. aasta Eurovisiooni lauluvõistlusel lauluga "It's All About You. Finaalkontserdil saavutas ta 62 punktiga 16. koha.
Puri (perekonnanimi)
Puri on perekonnanimi.
Daunia
pisi|Kaks hirve tükkideks rebivat [[greifi. Polükroomne marmor (IV sajand e.m.a.). Seda Ascoli Satrianost leitud daunide loodud skulptuuri peetakse ainulaadseks. ]] pisi|Tüüpiline daunide valmistatud keraamiline vaas (550-400 eKr). Daunia (kreeka keeles Δαυνία), tuntud ka kui Capitanata, on ajaloolis-geograafiline piirkond Lõuna-Itaalias Põhja-Apuulias, umbes tänapäeva Foggia provintsi piirides. Daunia, koos Peucetia ja Messapiaga, moodustas japüügide järgi nime saanud Japüügia.
Oive Tinn
Aastail 2014–2017 oli ta Eesti Looduseuurijate Seltsi president.
Ta on uurinud fossiilseid käsijalgseid ja karpvähilisi Eesti settekivimitest.
Solomon Mogilevski
Solomon Mogilevski (vene Могилевский Соломон Григорьевич) (1885 Pavlograd Jekaterinoslavi kubermang – 22. märts 1925 NSV Liit Põhja-Kaukaasia) oli Venemaa revolutsionäär ja nõukogude riiklike julgeolekuasutuste töötaja, nõukogude välisluure ülem aastatel 1921–1922.
Noorus
Solomon Mogilevski sündis Jekaterinoslavi kubermangus kaupmehest juudi päritolu vanemate perekonnas ning lõpetas Pavlogradis gümnaasiumi. 1902. aastal liitus ta poliitilise liikumisega, 1903. aasta astus VSDTP liikmeks Pavlogradi sotsiaaldemokraatlikus ringikeses; oli Pavlogradi VSDTP komitee liige aastatel 1903–1904; vahistati 1904. aastal ning viibis 2 kuud vangis, kuid vabastati kautsjoni vastu.